text: Jornada de presentació de l'aplicació Catalunya Offline. Institut Cartogràfic i Geològic de Catalunya
  L'ús fora de línia (offline) es realitza a partir del tall de 77 unitats geogràfiques amb què es publica la versió del Mapa topogràfic de Catalunya a escala 1:25.000.
  Les funcionalitats de l'aplicació es tractaran explícitament al llarg de la presentació, de manera que hom pugui gaudir d'aquesta nova eina de coneixement del territori.
  La presentació anirà a càrrec de Jessica Sena, del grup Geostart.
  Aquest esdeveniment es realitza amb la col·laboració de la Federació d'Entitats Excursionistes de Catalunya.